ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 50 -МИ / 27.01.2021г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На 27 **януари 2021 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

1. **Доклад относно на сигнал Калоян Ханджийски относно предсрочно прекратяване на пълномощия на общински съветник предложение за протоколно решение**
2. **Доклад относно сигнал от Соня Ставрева и писмо от ТП на НОИ Благоевград**
3. **Искане за служебен автомобил за дело 6303/2020г. На ВАС**

**4. Разни**

**ПРИСЪСТВАТ:**

Мартин Бусаров;, Стоян Терзийски; Вилислав Балев, Елеонора Атанасова, Александра Стоянова, Владислав Вачев, Биляна Петачка, Милена Велкова, Елена Панчева, Илия Милев, Йордан Симонски, Светослава Терзиянова- Михайлова

**ОТСЪСТВАЩИ** : Мустафа Сирачки,

Заседанието бе открито в 18:00 ч. и председателствано от Мартин БУСАРОВ –Председател на комисията.

М.Бусаров: Колеги откривам заседанието на ОИК. 27 януари ,18:00 – заседание на ОИК Благоевград. Имаме ли кворум ?

В.Балев, зам.председател на ОИК : един е отсъстващ, можем да проведем заседание и да взимаме решения. 12 сме в зала.Мустафа Сирачки отсъства.

Бусаров:

Предлагам следния проект на дневен ред, ако някой има други предложения да сподели.

1. **Доклад относно на сигнал Калоян Ханджийски относно предсрочно прекратяване на пълномощия на общински съветник предложение за протоколно решение**
2. **Доклад относно сигнал от Соня Ставрева и писмо от ТП на НОИ Благоевград**
3. **Искане за служебен автомобил за дело 6303/2020г. На ВАС**

**4. Разни**

- Няма други предложения .

М.Бусаров: Колеги подлагам на гласуване така предложения проект за дневен ред ! Който е ''ЗА'' , така предложения проект на дневен ред , моля да гласуваме с вдигане на ръка!

Колеги имаме дневен ред по който да работим , 12 гласа ''ЗА''. Против няма.

По точка ПЪРВА от Дневния ред , председателят запозна комисията със следната преписка:

Колеги, докладвам,че към днешна дата преписката по сигнал с вх.№ 569/07.12.2020г. т.е. сигнала срещу общинската съветничка Соня Ставрева е комплектован със всяко едно доказателство , което сме изискали. Имаме и две декларации от КПКОНПИ, набавихме ги от сайта им. Предлагам протоколно решение за осъществяване на законовата процедура по ЗМСМА.

Знаете, следва да пратим копие на преписката по сигнала срещу г-жа Ставрева съгласно чл.30,ал.6 ЗМСМА за да има възможност при нейното желание да отговори писмено чрез възражение/становище до нас.

\*следва кратко разискване и запознаване със преписката

М.Бусаров : Колеги , има ли някой за изказване?

Предлагам протоколно решение със следния текст:

До

Г-жа Соня Боянова Ставрева

Адрес :гр.Благоевград, п.к.2700,жк Еленово бл.72,вх.Б,ет.2,ап.4

**Госпожо Ставрева,**

В ОИК 0103 Благоевград е постъпил сигнал срещу г-жа Соня Боянова Ставрева, обявена за избрана за общински съветник с наше Решение №280-МИ/ 29.10.2019 г, от листата на Местна коалиция партия на ЗЕЛЕНИТЕ (ВОЛЯ).

В сигнала се излагат твърдения за наличие на предпоставки за предсрочно прекратяване на мандата Ви като общински съвтеник.

Сигнала е заведен във входящия регистър на ОИК 0103 Благоевград с вх.№569/07.12.2020.

На свои заседания ОИК 0103 Благоевград взе протоколни решения за установяване на относимите към сигнала факти и обстоятелства, както и за събиране на доказателства. Протоколи от заседанията за качени на сайта на комисията и са общодостъпни.

Редът , по който се развива административното производство е регламентиран в ЗМСМА и конкретно в чл.30 , ал.4 вр. с ал.5 вр с ал.6 от закона.

В тази връзка, с настоящото писмо Ви предоставяме възможност да изразите писмено възражение по реда на чл.30,ал.6 ЗМСМА, в три дневен срок от получаване му.

Прилагаме копие на административната преписка за запознаване.

Мартин Бусаров

Председател на ОИК Благоевград

Мустафа Сирачки

Секретар на ОИК Благоевград

Колеги гласуваме.

При проведеното гласуване ЗА са 12 души, ПРОТИВ няма.

Имаме прието протоколно решение 1/27.01.2021г.

По **точка 2** от дневния ред председателят М.Бусаров информира комисията, относно движението на преписката по сигнал подаден в ОИК Благоевград на 14.12.2020г. с вх.№571/14.12.2020г. по входящия регисър на ОИК.

Колеги, изпратено е писмо, съгласно наше предходно протоколно решение, и чакаме отговор от ТП на НОИ Благоевград с информация дали за г-н Румен Томов е издаван болничен лист, с каква продължителност и за какъв период?

Получихме отговор от ТП на НОИ, в който отговор ни заявяват, че исканите данни са със характер на такива с лични данни и на този етап не могат да ни изпратят информацията. ПИсмото е с вх.№582/20.01.2021г.

Колеги, слушам за мнения и предложения как да процедираме сега?

Б.Петачка:

Предлагам да се изпрати ново писмо до ТП НОИ, да укажем в него, че ОИК е орган който съхранява и обработва лични данни. ОИК е администратор на лични данни също така. Да напомним че събираме доказателства по ЗМСМА.

И.Милев: Колеги действително ОИК е орган със големи правомощия що се касае до мандат на съветник и прекратяването му. И аз мисля да се прати писмо до НОИ, да искаме отново информацията.

М.Бусаров : Колеги , има ли някой за изказване?

Предлагам протоколно решение със следния текст:

До

Директор на

**ТП на НОИ Благоевград**

**Уважаеми, Г-н Георгиев,**

В ОИК 0103 Благоевград е постъпил сигнал срещу г-н Румен Георгиев Томов, същият е обявен за избрана за кмет на Община Благоевград, с наше решение 298-МИ/04.11.2019г.

В тази връзка ОИК 0103 Благоевград изпрати писмо съгласно свое протоколно решение №1/05.01.2021г. с молба да получи информация относно това , дали за лицето Румен Георгиев Томов, ЕГН:, има издаден болничен лист –т.е, дали кмета на община Благоевград е ползвал обезщетение за временна неработоспособност, за какъв период . Със същото наше писмо с изх.№64 /06.01.2021г. поискахме заверени копия на налични документи що се отнася до изплатени обезщетения, разпореждания за отпускането им и други.

В ОИК 0103 е постъпил отговор с Ваш изх.№1029-01-156-1, с който сте отказал на ОИК да дадете изисканата информация, мотивирайки се, че по този начин ще разкриете лични даннни.

ОИК 0103 Благоевград е администратор на лични данни по силата на закон, в това си качество ОИК 0103 Благоевград е изготвила и поддържа правила за обработка на личните данни.

ОИК 0103 Благоевград има правомощия по силата на ЗМСМА да изисква всяка информация от орган на власт или друг орган, която се намира у него, и която е необходима във връзка с упражняване на правомощията в условията на събиране на доказателства по реда на ЗМСМА касателно разглеждане на сигнали за предсрочно прекратяване на пълномощия на кметове и общински съветници.

Ето защо отново Ви молим, да полчим исканата информация в кратки срокове .

Мартин Бусаров

Председател на ОИК Благоевград

Мустафа Сирачки

Секретар на ОИК Благоевград

Колеги гласуваме.

При проведеното гласуване ЗА са 12 души, ПРОТИВ няма.

Имаме прието протоколно решение 2/27.01.2021г.

По **точка 3** от дневния ред председателят М.Бусаров информира комисията за предстоящото заседание по дело 6303/2020 на ВАС.

М.Бусаров:

КОлеги моля за Вашето разбиране, да подготвим писмо до секретар на община Благоевград, за да ни бъде разрешено ползването на служебен автомобил за делото. Да стигнем навреме в София.Делото е с начален час 10.30ч. на 01.02.2021г.

Предлагам протоколно решение със следния текст:

До

Г-жа Мария Захова

Секретар на Община Благоевград

Уважаема, Г-жо Захова,

Във връзка с насрочено за **01.02.2021г., ПОНЕДЕЛНИК, от 10.30часа** ,заседание по касационно адм.дело 6303 /2020 по описа на ВАС, ВИ моля да осигурите за нуждите на ОИК 0103 Благоевград, служебен автомобил, с който определените членове от ОИК да пътуват до град София и обратно, за участие в откритото съдебно заседание по посоченото по-горе дело.

Молбата отправяме, с оглед на факта, ОИК Благоевград не разполага със собствен бюджет, както и със собствен транспорт.

Молим за бързото ви произнасяне и осигуряване на възможността за ползване на служебен автомобил и провеждане на съдебното заседание с участието на членовете на ОИК.

С уважение:

Мартин Бусаров – председател на ОИК 0103 Благоевград

Мустафа Сирачки – секретар на ОИК 0103 Благоевград

Колеги гласуваме.

При проведеното гласуване ЗА са 12 души, ПРОТИВ няма.

Имаме прието протоколно решение 3/27.01.2021г.

С това дневния ред бе изчерпан и заседанието закрито.

Председател: Зам.председател:

Мартин Бусаров Вилислав Балев